O B E C   K O Š O L N Á

Obecný úrad,  919 01 Košolná 44
                                                          tel. 033/ 55 80 120
VEREJNÁ VYHLÁŠKA
Prerokovanie návrhu Zmien a doplnkov 02/2019 Územného plánu obce Košolná.
Obec Košolná, ako orgán územného plánovania v zmysle § 16-18 a § 30 zákona č. 50/1976 Zb. o územnom plánovaní a stavebnom poriadku (Stavebný zákon) v znení neskorších noviel, zabezpečuje prerokovanie návrhu Zmien a doplnkov 02/2019 Územného plánu obce Košolná.

Návrh riešenia Zmien a doplnkov 02/2019 je vypracovaný v zmysle § 11 Stavebného zákona a  vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Návrh riešenia zmeny územného plánu bude vystavený v zmysle § 22 odsek 1) Stavebného zákona na Obecnom úrade v Košolnej k verejnému nahliadnutiu v termíne 

                         od 12. februára 2020          do 13. marca 2020. 

Verejnosť, fyzické  a právnické osoby sa môžu s jeho obsahom oboznámiť v čase úradných hodín na Obecnom úrade v Košolnej a na webovej stránke obce  (www.obec.kosolna.eu.sk).
V zmysle § 22 odsek 1) Stavebného zákona môže verejnosť podať pripomienky a stanoviská k návrhu Zmien a doplnkov 02/2019 Územného plánu obce Košolná v písomnej forme na Obecný úrad v Košolnej v lehote do 30 dní odo dňa zverejnenia oznámenia. Na pripomienky podané po tomto termíne sa neprihliada.

PhDr. Martin Halaksa
     starosta obce

Vyvesené dňa :        10. februára 2020
Zvesené dňa :           

